Publication: Magyar Közlöny
Issue: MK-1999-39 (Year: 1999, Number: 39)
Era: 1990-2004
Section: 100/1996. (VII. 12.) Korm. rendelet (a továbbiakban: R.)
Paragraph Index: 57

(2) Az (1) bekezdésben megjelölt hatóságoknak az e jogszabályban foglalt vagy más jogszabályban előírt feladataik ellátásához szükséges adatokat — az adatvédelemre vonatkozó jogszabályok rendelkezéseinek megtartásával — egymás számára hozzáférhetővé kell tenniük. Az érintett külföldi hatóságokkal, valamint a Nemzetközi Kábítószer Ellenőrző Bizottsággal közös ellenőrzések esetében a nemzetközi ellenőrzést szolgáló adatcsere végezhető. Ennek során államtitkot, szolgálati titkot, vámtitkot, valamint személyes és a gazdálkodó szervezet által üzleti titoknak minősített adatot csak olyan illetékes hatóság továbbíthat külföldre, amelyet törvény vagy nemzetközi megállapodás arra felhatalmaz. Külföldről érkező megkeresésre a választ az érintett hatóságok közvetlenül is megküldhetik.”

Source: https://magyarkozlony.hu/hivatalos-lapok/4e760ef3fb5a324929f324f6b4416a10fa3b3229/dokumentumok/98d523080c4f2d95a2e8aacbe0e54e724e79def8/letoltes